2017 első negyedévében a GDP még a korábban becsült 4,1 százaléknál is kicsivel jobban, 4,2 százalékkal nőtt a KSH második becslése alapján – derül ki a statisztikai hivatal közleményéből.

A szezonálisan és naptárhatással kiigazított és kiegyensúlyozott adatok szerint a gazdaság teljesítménye az előző év azonos negyedévéhez mérten 3,8, az előző negyedévhez viszonyítva 1,3 százalékkal nőtt.

forrás: KSH

Az első becslésből még nem derült ki, hogy mely iparágak konkrétan milyen mértékben járultak hozzá a növekedéshez, csak annyit lehetett tudni, hogy az ipar és a szolgáltatások húzták a magyar GDP-t. A most megjelent részletes adatokból kiderült, hogy a 4,2 százalékos növekedéshez az ipar 1,6, a szolgáltatások 1,7, az építőipar pedig 0,4 százalékponttal járult hozzá. A mezőgazdaság az előzetes várakozásoknak megfelelően 0,2 százalékkal húzta vissza a növekedést. További részletek a KSH közleményében.